CELEX: 62009CN0542
Language: ro
Date: 2009-12-18 00:00:00
Title: Cauza C-542/09: Acțiune introdusă la 18 decembrie 2009 — Comisia Europeană/Regatul Țărilor de Jos

13.3.2010   
            
            
               RO
            
            
               Jurnalul Oficial al Uniunii Europene
            
            
               C 63/31
            
         Acțiune introdusă la 18 decembrie 2009 — Comisia Europeană/Regatul Țărilor de Jos
   (Cauza C-542/09)
   2010/C 63/50
   Limba de procedură: olandeza
   
      Părțile
   
   
      Reclamantă: Comisia Europeană (reprezentanți: G. Rozet și M. van Beek, agenți)
   
      Pârât: Regatul Țărilor de Jos
   
      Concluziile reclamantei
   
   
               —
            
            
               Constatarea că, prin faptul că lucrătorii migranți și membrii de familie aflați în întreținerea acestora trebuie să îndeplinească o condiție privind reședința, așa-numita „regulă a celor 3 ani din 6”, pentru ca efectuarea studiilor în străinătate să fie eligibilă în cadrul prevăzut de WSF (1) pentru finanțarea studiilor, Regatul Țărilor de Jos a încălcat obligațiile care îi revin în temeiul articolului 45 TFUE și al articolului 7 alineatul (2) din Regulamentul (CEE) nr. 1612/68 (2);
            
         
               —
            
            
               obligarea Regatului Țărilor de Jos la plata cheltuielilor de judecată.
            
         
      Motivele și principalele argumente
   
   Prin faptul că până în prezent nu au prevăzut toate măsurile de eliminare a condiției de reședință, așa-numita „regulă a celor 3 ani din 6”, pe care trebuie să o îndeplinească lucrătorii migranți și membrii de familie aflați în întreținerea acestora pentru ca efectuarea studiilor în străinătate să fie eligibilă în cadrul prevăzut de WSF pentru finanțarea studiilor, Comisia consideră că Țările de Jos nu și-au îndeplinit obligațiile care le revin în temeiul articolului 45 TFUE și al Regulamentului nr. 1612/68.
   
      (1)  Legea privind finanțarea studiilor (Wet Studiefinanciering) din 2000.
   
      (2)  Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (JO L 257, p. 2, Ediție specială, 05/vol. 1, p. 11).